ከሸካ  ዞን ለተፈናቀሉ  ወገኖች ድጋፍ የሚውል ከ12 ሚሊዮን ብር በላይ ተሰበሰበ
በሸካ ዞን ዲንቻ ወረዳ በተከሰተው ግጭት ምክንያት ከቤት ንብረታቸው ለተፈናቀሉ አባውራዎች ድጋፍ የሚውል ከ12 ሚሊዮን ብር በላይ ገንዘብ መሰብሰብ መቻላቸውን በአዲስ አበባ የሚኖሩ የካምባታ ጠንባሮና አካባቢ ተወላጆች ገለጹ ።በሸካ ዞን ዲንቻ ወረዳ በተፈጠረው ግጭት ምክንያት ጉዳት ደርሶባቸው ከቤት ንብረታቸው የተፈናቀሉት አባወራዎች አዲስ አበባ በሚገኙ የአካባቢው ነዋሪዎች እና ተወላጆች አማካኝነት ነው ከ12 ሚሊዮን ብር በላይ ገንዘብ የተሰበሰበው ።በዲንቻ ወረዳ በታጠቁ ኋይሎች ምክንያት በተፈፀመው ጥቃት ለበርካታ ዓመታት ከኖሩበትና ሃብት ንብረት ካፈሩበት አካባቢ የተፈናቀሉት ዜጎቹ በሀገር ውስጥ እና ውጭ በሚኖሩ ኢትዮጵያዊያን ድጋፍ እየተደረገላቸው መሆኑን ተገልጿል፡፡  አባውራዎቹ ወደ ቤት ንብረታቸው እንዲመለሱ መንግስት የአካባቢውን የደህንነት ሁኔታ እንዲያረጋግጥ እና የአካባቢዉን የመሰረተ ልማት ጥያቄ እንዲመልስም በአዲስ አበባ የሚኖሩት አካባቢው ተወላጆች ለዋልታ ቴሌቭዥን በሠጡት አስተያያት ገልጸዋል ።